Käytä AirSense 11 -laitteen kosketusnäyttöä ja siirry Omat valinnat -kohtaan. Voit valita näytössä näkyvän voimassa olevan asetuksen ja muuttaa sitä seuraavasti: Kosteustaso: Kostuttimen tarkoituksena on kostuttaa hengitysilma hoidon miellyttävyyden parantamiseksi. Jos käytät Climate Control Auto-asetusta ja ClimateLineAir-lämpöletkua, lämpötila- ja kosteusasetus säätyy automaattisesti esiasetetulle tasolle, joka pitää hoidon mahdollisimman mukavana. Sinun tarvitsee vain liittää ClimateLineAir-ilmaletku ja painaa käynnistyspainiketta. Voit määrittää AirSense 11 -laitteen kosteustason tai poistaa kostutuksen käytöstä myös manuaalisesti valitsemalla kosteustason Omat valinnat -valikosta. Jos nenä tai suu tuntuu kuivalta, suurenna kosteustasoa: suurin asetus on 8. Jos maskiin tiivistyy kosteutta, pienennä kosteustasoa: pienin asetus on 1. Viiveaika: Viivetoiminto nostaa paineen vähitellen alhaisesta aloituspaineesta sinulle määrättyyn hoitopaineeseen. Siihen kuluvaa aikaa kutsutaan viiveajaksi. Kun viiveajan asetuksena on Auto, laite alkaa nostaa painetta vähitellen, kun olet nukahtanut. Viiveajan asetusvaihtoehdot ovat Pois, Auto tai aika 5–45 min. Siirry Omat valinnat -kohtaan, valitse Viiveaika ja valitse haluamasi asetus. Jos tarvitset apua hoidon mukavuutta parantavien asetusten määrittämiseen, lue laitteen käyttöohje tai ota yhteys sinua hoitavaan yksikköön.